„Firmu „Covidien”, „Dameca”, „Jun-Air”,

„SciCan” un „Acutronic Medical Systems”
medicīnas ierīču profilaktiskās apkopes”

Iepirkuma instrukcija

3. pielikums iepirkuma

„Firmu „Covidien”, „Dameca”, „Jun-Air”,

„SciCan” un „Acutronic Medical Systems”

medicīnas ierīču profilaktiskās apkopes”

RAKUS 2013/90M Instrukcijai
LĪGUMA PROJEKTS
Firmas (-u) „Covidien”, „Dameca”, „Jun-Air”, „SciCan” vai „Acutronic Medical Systems” medicīnas ierīču profilaktiskās apkope (-s)
Rīgā,
2013. gada __. _____________
SIA „Rīgas Austrumu klīniskā universitātes slimnīca”, vienotais reģistrācijas Nr. 40003951628, juridiskā adrese Hipokrāta iela 2, Rīga, LV-1038, kuras vārdā saskaņā ar statūtiem darbojas valdes priekšsēdētājs Viesturs Boka, valdes locekle Anita Slokenberga un valdes loceklis Imants Rezebergs, turpmāk tekstā – PASŪTĪTĀJS, no vienas puses, un
____ „______________”, reģistrācijas Nr. _________, juridiskā adrese: _____________, kuru saskaņā ar statūtiem / pilnvaru pārstāv tās ____ ___________________, turpmāk tekstā - Izpildītājs, no otras puses, abi kopā un katrs atsevišķi turpmāk tekstā - Puses,


pamatojoties uz Pasūtītāja rīkotās iepirkuma procedūras „Firmu „Covidien”, „Dameca”, „Jun-Air”, „SciCan” un „Acutronic Medical Systems” medicīnas ierīču profilaktiskās apkopes”, (identifikācijas Nr. RAKUS 2013/90M) iepirkuma dokumentāciju, rezultātiem un Izpildītāja iesniegto piedāvājumu, vadoties no spēkā esošajiem normatīvajiem aktiem, savstarpēji vienojoties, bez maldības, spaidiem un viltus vienam pret otru, noslēdz šādu līgumu, turpmāk tekstā - Līgums:

1. LĪGUMA PRIEKŠMETS

1.1. Izpildītājs pēc Pasūtītāja pieprasījuma veic firmas(-u) „Covidien”, „Dameca”, „Jun-Air”, „SciCan” vai „Acutronic Medical Systems” medicīnas ierīču profilaktiskās apkope(-s), turpmāk sauktas - Ierīces, profilaktisko tehnisko apkopi atbilstoši Līguma Pielikumam Nr.1., turpmāk tekstā – Pakalpojums, un atbilstoši Pielikumā Nr. 2 norādītajām Pakalpojuma cenām.

1.2. Līguma Pielikumā Nr.1 noteiktie apjomi ir plānotie, un Pasūtītājs negarantē izmantot Pakalpojumu pilnā apmērā, un Izpildītājs nav tiesīgs par to celt iebildumus.

2. IZPILDĪTĀJA PIENĀKUMI

2.1 Nodrošināt Ierīču pilnvērtīgu funkcionēšanu, veicot nepieciešamās tehniskās apkopes darbus saskaņā ar Ierīču tehnisko dokumentāciju.

2.2 Garantēt Pakalpojuma kvalificētu veikšanu ar Izpildītāja darbaspēku, ieskaitot Pakalpojuma cenā materiālus, palīgmateriālus un nepieciešamības gadījumā apkopes laikā maināmās daļas.

2.3 Nodrošināt veikto tehnisko apkopju un remonta darbu dokumentēšanu un ierakstu veikšanu Ierīču tehniskajā žurnālā. 

2.4 Sastādīt darbu izpildes aktu atbilstoši pielikumā Nr.3 noteiktajai formai pēc katra Pakalpojuma sniegšanas un iesniegt to Pasūtītājam akceptēšanai.

2.5 Savlaicīgi brīdināt Pasūtītāju par prognozējamo Ierīču funkcionalitāti ilgtermiņā, sastādot attiecīgu apsekošanas aktu.

2.6 Remonta nepieciešamības gadījumā reakcijas laiks (vienošanās ar Pasūtītāju par turpmāko rīcību) uz Pasūtītāja pieteikumu ne ilgāk kā 1 (vienas) darba dienas laikā pēc bojājuma pieteikšanas brīža.

2.7 Ierīču remonta gadījumos sastādīt defektēšanas aktu un plānojamo materiālu un rezerves daļu izmaksu tāmi, kas iesniedzami Pasūtītājam izvērtēšanai. Remonta darbus uzsākt tikai pēc rakstiska akcepta saņemšanas no Pasūtītāja.

2.8 Veikt Ierīču remontam nepieciešamo materiālu un rezerves daļu savlaicīgu pasūtīšanu un piegādi, lai nodrošinātu Pasūtītāja Ierīču nepārtrauktu darbību.

2.9 Defektus, kas radušies Izpildītāja vainas vai rupjas neuzmanības dēļ, sniedzot Pakalpojumu, Izpildītājs novērš par saviem līdzekļiem.

2.10 Veiktajiem tehniskās apkopes darbiem nodrošināt garantijas laiku, kas nav īsāks par darbu periodiskumu. 

2.11 Veiktajiem remonta darbiem nodrošināt garantijas laiku ne īsāku par 6 (sešiem) mēnešiem. Garantijas remonts neattiecas uz bojājumiem, kas radušies nepareizas lietošanas vai nepareizas dezinfekcijas rezultātā, kā arī gadījumos, kad remonts ticis uzticēts citām personām, bez saskaņošanas ar Izpildītāju.

2.12 Nodrošināt Pasūtītāja Ierīču apkalpojošā personāla apmācību ar Ierīcēm, ja tas nepieciešams ekonomiskai un kvalitatīvai Ierīces ekspluatācijai.

3. PASŪTĪTĀJA PIENĀKUMI

3.1 Nodrošināt Ierīces tehniskajām prasībām atbilstošus Ierīču ekspluatācijas apstākļus un Ierīču lietošanu atbilstoši lietošanas instrukcijām.

3.2 Nodrošināt Izpildītāja speciālistiem netraucētu piekļūšanu apkalpojamai Ierīcei, iepriekš saskaņotā laikā ar Līguma 5.6.2. apakšpunktā norādīto Pasūtītāja atbildīgo personu.

3.3 Savlaicīgi pieņemt un 3 dienu laikā izskatīt Izpildītāja iesniegtos darbu izpildes aktus. Ja darbi ir izpildīti pienācīgā apjomā un kvalitātē, nodrošināt iesniegtā akta parakstīšanu. 

3.4 Apmaksāt Izpildītāja kvalitatīvi un noteiktajos termiņos sniegtos Pakalpojumus saskaņā ar Līgumā noteikto izcenojumu un atrunāto apmaksas kārtību.

4. LĪGUMA SUMMA UN NORĒĶINU KĀRTĪBA

4.1. Par Ierīces tehniskās apkopes darbiem Pasūtītājs maksā saskaņā ar Izpildītāja piestādīto rēķinu, kas tiek pamatots uz abpusēji parakstītu darbu izpildes aktu. Rēķins par darbu izpildi tiek iesniegs Medicīnas tehnoloģiju daļas vadītājam Ivaram Ulmanim.
4.2. Pasūtītājs veic rēķinu apmaksu 60 (sešdesmit) dienu laikā no abpusēji parakstīta akta un rēķina (vai preču pavadzīmes rēķina) saņemšanas dienas.

4.3. Līguma kopējā summa par Līguma 1.1.punktā noteiktajiem Pakalpojumiem ir līdz LVL _______ (_____ lati, ___ santīmi) bez pievienotās vērtības nodokļa. PVN tiek aprēķināts saskaņā ar piegādes brīdī spēkā esošo Latvijas Republikas normatīvajos aktos noteikto PVN likmi.
4.4. Samaksa par Pakalpojumu tiek noteikta katrā konkrētajā Pakalpojuma veikšanas gadījumā atbilstoši Pielikumā Nr.2 norādīto Pakalpojumu cenām un Pasūtītāja pieprasītajam un Izpildītāja veiktajam darbu apjomam. 
4.5. Ja saskaņā ar normatīvajiem aktiem tiek grozīta PVN likme, Pakalpojuma cena un Līguma summa ar PVN tiek grozīta bez atsevišķas Pušu vienošanās, bet Pakalpojuma cena bez PVN paliek nemainīga.
5. LĪGUMA IZPILDES KĀRTĪBA

5.1. Pakalpojuma sniegšanas vietas: 
5.1.1. stacionārs „Gaiļezers”, Hipokrāta iela 2, Rīga;
5.1.2. stacionārs „Latvijas Onkoloģijas centrs”, Hipokrāta iela 4, Rīga;
5.1.3. stacionārs „Linezers”, Linezers, Linezera iela 6, Rīga;
5.1.4. stacionārs „Biķernieki”, Lielvārdes iela 68, Rīga;
5.1.5. stacionārs „Tuberkulozes un plaušu slimību centrs”, Upeslejas, Stopiņu novads.
5.2. Līguma darbības laikā Ierīču atrašanās vietas var mainīties no Tehniskajā specifikācijā minētajām.
5.3. Izpildītājs ne vēlāk kā 1 (vienu) darba dienu pirms paredzamā Pakalpojuma veikšanas saskaņo (rakstiski pa e- pastu vai pa telefonu) ar Pasūtītāja pilnvaroto personu pieprasījumā minētā Pakalpojuma veikšanu.
5.4. Izpildītājs sniedz Pakalpojumu Pasūtītājam izdevīgā darba laikā.
5.5. Pakalpojuma sniegšanas faktu fiksē ar darba nodošanas – pieņemšanas aktu, kurā detalizēti norāda sniegtā Pakalpojuma procesuālo gaitu un izmantoto materiālu uzskaiti. Darbus pieņem un darbu izpildes aktu no Pasūtītāja puses pilnvarots pārstāvis, kas novērtē sniegto Pakalpojumu.
5.6. Šī Līguma ietvaros par atbildīgajām personām Puses pilnvaro zemāk minētās personas:

5.6.1. No Izpildītāja puses – amats, Vārds Uzvārds, tel. _______, mob. ____________ e‑pasts: ____________;.
5.6.2. No Pasūtītāja puses – Medicīnas tehnoloģiju daļas vadītājs Ivars Ulmanis, tel. 67042333, e-pasts ivars.ulmanis@aslimnica.lv.
6. NEPĀRVARAMA VARA
6.1. Puses tiek atbrīvotas no atbildības par Līguma pilnīgu vai daļēju neizpildi, ja tā radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst. 
6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama viņa Līgumā paredzēto saistību izpilde.

6.3. Par nepārvaramas varas vai ārkārtēja rakstura apstākļiem šī Līguma izpratnē tiek uzskatītas: stihiskas nelaimes, avārijas, iekšējie nemieri, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

7. IZMAIŅAS LĪGUMĀ, TĀ DARBĪBAS PĀRTRAUKŠANA
7.1. Līgumu var papildināt vai grozīt, Pusēm savstarpēji rakstiski vienojoties. Šādas Līguma izmaiņas vai papildinājumi tiek noformēti rakstveidā un kļūst par šī Līguma neatņemamu sastāvdaļu.
7.2. Pasūtītājam ir tiesības vienpusēji izbeigt Līgumu par to rakstveidā brīdinot Izpildītāju 5 (piecas) darba dienas iepriekš, ja:
7.2.1. Izpildītājs neveic Pakalpojumu 10 (desmit) kalendāro dienu laikā pēc šajā Līgumā noteikto termiņu beigām;
7.2.2. Izpildītājs veic nekvalitatīvu Pakalpojumu (t. sk. Pakalpojuma sniegšanā piesaista nekvalificētu personālu), par ko sastādīts attiecīgs akts;
7.2.3. Izpildītājs vienpusēji, bez Pušu savstarpējas vienošanās paaugstina Pakalpojuma cenu.
7.2.4. Pasūtītājam vairs nav nepieciešams Pakalpojums.
7.3. Izpildītājs ir tiesīgs vienpusēji izbeigt Līgumu par to rakstveidā brīdinot Pasūtītāju 5 (piecas) darba dienas iepriekš, ja Pasūtītājs kavē rēķinu apmaksu ilgāk par 30 (trīsdesmit) dienām. 
8. PUŠU ATBILDĪBA UN STRĪDU RISINĀŠANAS KĀRTĪBA
8.1. Par saistību nepildīšanu vai nepienācīgu izpildi Puses ir atbildīgas šajā Līgumā un spēkā esošajos normatīvajos aktos noteiktajā kārtībā. 

8.2. Ja Pasūtītājs ir nokavējis Līgumā 4.2. punktā noteikto samaksas termiņu Izpildītājs var pieprasīt līgumsodu 0,05 % apmērā no neapmaksātā rēķina summas par katru nokavēto dienu.
8.3. Ja Izpildītājs ir nokavējis Līgumā vai tā pielikumos noteikto Pakalpojuma sniegšanas termiņu (tai skaitā reakcijas laiks) Pasūtītājs var pieprasīt līgumsodu 0,05% apmērā no Līguma 4.3.punktā noteiktās summas par katru nokavēto dienu.
8.4. Līguma saistību neizpildes vai nepienācīgas izpildes gadījumā, vainīgā Puse atlīdzina otrai Pusei radītos tiešos zaudējumus, kuri ir pierādāmi ar grāmatvedības attaisnojuma dokumentiem. Netiešie zaudējumi – neiegūtie ienākumi, kurus cietušais būtu saņēmis, otrai Pusei izpildot saistības, netiek atlīdzināti.
8.5. Līgumsoda samaksa neatbrīvo Puses no saistību izpildes.

8.6. Jebkuras nesaskaņas, domstarpības vai strīdi tiek risināti savstarpēju sarunu ceļā ar iespēju panākt vienošanos.
8.7. Ja Puses nespēj vienoties 20 (divdesmit) dienu laikā pēc pirmo sarunu uzsākšanas dienas, strīds risināms tiesā Latvijas Republikas spēkā esošo normatīvo aktu noteiktajā kārtībā.
9. NOBEIGUMA NOTEIKUMI
9.1. Līgums stājas spēkā brīdī, kad to ir parakstījušas abas Puses un ir noslēgts uz 12 (divpadsmit) mēnešiem vai līdz Līguma 4.3.punktā noteiktās Līguma kopējās summas apguvei, bet ir spēkā līdz Pušu līgumsaistību pienācīgai izpildei vai brīdim, kad Līgums tiek izbeigts šajā Līgumā noteiktajā kārtībā.
9.2. Nevienai no Pusēm nav tiesību nodot savas tiesības un saistības saskaņā ar šo Līgumu trešajai pusei bez otras Puses rakstiskas piekrišanas.
9.3. Šis Līgums ir saistošs kā Pasūtītājam, tā Izpildītājam, kā arī visām trešajām personām, kas likumīgi pārņem viņu tiesības un pienākumus.
9.4. Parakstot šo Līgumu, Pušu pārstāvji apliecina, ka viņi ir tiesīgi noslēgt šo Līgumu.
9.5. Līgums sastādīts latviešu valodā kopā ar pielikumiem uz ____ (________________) lapām divos identiskos eksemplāros, no kuriem viens glabājas pie Pasūtītāja, bet otrs – pie Izpildītāja. Abiem eksemplāriem ir vienāds juridisks spēks. 
10. PUŠU REKVIZĪTI UN PARAKSTI

	Pasūtītājs:
	Izpildītājs:

	SIA “Rīgas Austrumu klīniskā universitātes slimnīca”

Reģ. Nr. 40003951628
Hipokrāta ielā 2, Rīgā, LV-1038
Banka: AS Swedbank

Bankas kods HABALV22

Konta Nr. LV24HABA0001407045805
________________________________

V. Boka

________________________________

A. Slokenberga
________________________________

I. Rezebergs


	_______________________________
Reģ.Nr. ________________________
Adrese: ________________________
Banka: _________________________
Bankas kods: ____________________
Konta Nr. ______________________
______________________________




Pielikums Nr. 1

Līgumam Nr. _______________

Tehniskā Specifikācija
	Pasūtītājs:
	Izpildītājs:

	________________________________

V. Boka
________________________________

A. Slokenberga
________________________________

I. Rezebergs


	_______________________________




Pielikums Nr. 2

Līgumam Nr. ______________

Finanšu piedāvājums

	Pasūtītājs:
	Izpildītājs:

	________________________________

V. Boka
________________________________

A. Slokenberga
________________________________

I. Rezebergs


	_______________________________




Pielikums Nr. 3

Līgumam Nr. ______________

Darbu izpildes aktu formas
1

